**Priti Sushil Patel** (født 29. mars 1972 i London) er en britisk konservativ politiker og medlem av Underhuset. Hun var minister for internasjonal utvikling i Theresa Mays regjering frem til hun den 8. november 2017 ble tvunget til å gå av.

Liv og virke
------------

### Bakgrunn

Priti Patel vokste opp i South Harrow og Ruislip. Hennes foreldre er av indisk bakgrunn – familien har røtter i delstaten Gujarat – og kom i 1960-årene fra Uganda til Hertfordshire etter at Idi Amin var kommet til makt i Uganda og utviste mange av de indiere og pakistanere som det britiske veldet hadde hentet til landet. Hun gikk på pikeskole i Watford og studerte deretter økonomi, sosiologi og sosialbiologi ved Keele University og University of Essex.

### Politisk karriere

Hun er nå Home secretary, statsråd, i Boris Johnsons regjering.

I 2010 vant hun en plass i Underhuset etter valgseier i valgkretsen Witham i Essex. Hun ytret seg i særdeleshet i forsvarssaker.

Hun var juniorminister i Finansdepartementet, og etter de britiske underhusvalgene i 2015 ble hun i mai minister for sysselsetting i David Camerons regjering.

I regjeringen Cameron var hun del av det mindretall i kabinettet som ytret seg til fordel for et Brexit. Som begrunnelse anførte hun at man derved kunne bruke flere ressurser på skolene og NHS, men kunne ikke tallfeste dette.

I Theresa Mays første regjering fra 13. juli 2016 ble hun minister for internasjonal utvikling og beholdt denne posten etter valgseieren i nyvalgene i 2017.

Den 8. november 2017 måtte Priti Patel gå av som minister i Mays regjering fordi hun ikke hadde vært åpen om sin virksomhet under en reise til Israel i august 2017. Turen ble opprinnelig beskrevet som ferie, men Patel møtte ledende politikere og forretningsfolk på turen, blant andre Israels statsminister Benjamin Netanyahu. Patel uttalte til media i begynnelsen av november 2017 at hun hadde informert utenriksminister Boris Johnson og andre i det britiske utenriksdepartementet om møtene. Noen dager senere trakk hun tilbake denne påstanden.

Referanser
----------

1. ↑   UK Parliament ID nr4Qap3S[Hentet fra Wikidata]
2. 1 2   Who's Who, Who's Who UK-ID U251457[Hentet fra Wikidata]
3. ↑  IBT
4. ↑  «Priti Patel’s resignation letter and Theresa May’s response – in full». *The Guardian* **(engelsk)**. 8. november 2017. ISSN 0261-3077. Besøkt 9. november 2017.
5. ↑  «Democracy Live: Priti Patel MP». News.bbc.co.uk. Arkivert fra originalen 13. april 2014. Besøkt 30. mai 2015.
6. ↑  «Priti Patel, MP: The New Face Of Britain’s Conservative Party». *International Business Times*. 8. januar 2013.
7. ↑  «Pen portraits of the 10 Conservative women ministers who were promoted in the reshuffle». *The Telegraph*. 15. juli 2014.
8. ↑  «The Conservative women on the rise in Cameron's reshuffle». *BBC News*. 15. juli 2014. Besøkt 30. mai 2015.
9. ↑  www.parliament.uk
10. ↑   Arkivert 27. mars 2016 hos Wayback Machine. bandon ship, Patel urges in attack on EU, The Times, av Francis Elliottm 2016-03-03
11. ↑  *Priti Patel struggles to explain how UK would spend cash not sent to EU.* In: *The Guardian*, 14. Juni 2016
12. ↑   Theresa May’s cabinet: Who’s in and who’s out?, BBC News 2016-07-13, lest 2016-07-17
13. ↑  Rajeev Syal og Anushka Asthana (8. november 2017): Priti Patel forced to resign over unofficial meetings with Israelis. *The Guardian*

Eksterne lenker
---------------

* Offisielt nettsted Rediger på Wikidata

* (en) Priti Patel – kategori av bilder, video eller lyd på Commons Rediger på Wikidata
* Priti Patel på Twitter Rediger på Wikidata

* Priti Patel på Twitter Rediger på Wikidata

* Priti Patel på Instagram Rediger på Wikidata
* Biografi

|  |  |
| --- | --- |
| Oppslagsverk/autoritetsdata | Store Danske Encyklopædi **·** VIAF **·** GND **·** LCCN **·** ISNI **·** SUDOC **·** BBC Things
 |